Buffelspoort beskik oor ’n verskeidenheid selfsorgakkommodasie vir elke smaak. Omdat jy boonop per eenheid betaal en nie per persoon nie, bespaar jy baie.
Die nuutste toevoeging tot ATKV-Buffelspoort se huisvesting is die luukse en moderne Magalies-villas wat elk uit 3 slaapkamers vir ses persone, ’n oopplankombuis en woonvertrek, 2 badkamers en 'n patio met 'n ingeboude braai bestaan. Dié eenhede het ook lugverkoeling.
Die tenthuise het 4 beddens en ’n badkamer, met of sonder kombuis. 'n Gemeenskaplike kombuis is beskikbaar vir die eenhede wat nie hul eie kombuis het nie.